Legal Document

Category: 380

Text:
30. ΝΟΜΟΣ υπ’ αριθ. 1715 της 30 Μαρτ./4 Απρ. 1951 Περί τροποποιήσεως και συμπληρώσεως των περί Νομικού Συμβουλίου του Κράτους, του Ελεγκτικού Συνεδρίου και ετέρων υπηρεσιών αρμoδιότητος του Υπουργείου Οικονομικών κειμένων διατάξεων. Περιελήφθη εις την κωδικοποίησιν του κατωτέρω Β.Δ. 7/20 Ιουν. 1957, πλην του άρθρ. 19. Άρθρ.19.-1.Η ασκηθείσα υπό του Δημοσίου, του Ταμείου Εθνικού Στόλου, του Ταμείου Εθνικής Αμύνης και του παλαιού Εκκλησιαστικού Ταμείου αίτησις αναιρέσεως κατά τελεσιδίκου δικαστικής αποφάσεως, ως και η προς άσκησιν τοιαύτης προθεσμία, αναστέλλει την κατά των νομικών τούτων προσώπων εκτέλεσιν της αποφάσεως και καθ’ ας έτι περιπτώσεις θα επιτρέπετο αύτη. Το άρθρ. 19 διετηρήθη εν ισχύϊ δια του άρθρ. 52 περίπτ. 18 του Εισαγ. Νόμου Κωδ. Πολιτ. Δικον. Β.Δ. 657/1971 (τόμ. 10 σελ. 151). «2.Η εκτέλεση αποφάσεων διοικητικών δικαστηρίων επί διοικητικών διαφορών ουσίας κατά των νομικών προσώπων, που αναφέρονται στην προηγούμενη παράγραφο, αναστέλλεται μέχρις ότου καταστούν αμετάκλητες». Η παρ. 2 προστέθηκε στο ήδη άρθρ. 19, που αριθμήθηκε ως παρ. 1, του Νόμ. 1715/1951 (ΦΕΚ Α΄ 94), Τόμ. 10Α σελ. 283, από την παρ. 11 άρθρ. 41 Νόμ. 2065/1992 (ΦΕΚ Α΄ 113), Τομ. 27 σελ. 196,471.